**Izziņa par atzinumos sniegtajiem iebildumiem**

#### ****par Ministru kabineta noteikumu projektu „****Grozījumi Ministru kabineta 2007.gada 18.decembra noteikumos Nr.876 „Transportlīdzekļu un to numurēto agregātu tirdzniecības noteikumi**”” (**VSS-427)****

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu 2019.gada 11.septembrī, 2019.gada 22.oktobrī

Saskaņošanas dalībnieki Tieslietu ministrija, Finanšu ministrija, Iekšlietu ministrija, biedrība Latvijas Transportlīdzekļu apdrošinātāju birojs

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus  |  Tieslietu ministrijas, Finanšu ministrijas, Iekšlietu ministrijas,  biedrības Latvijas Transportlīdzekļu apdrošinātāju birojs  |

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. P.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | 1.5. Papildināt IX nodaļu ar 65.1 punktu šādā redakcijā:“65.1 Tirdzniecības numura zīmju(es) izmantošana ceļu satiksmē atļauta pēc transportlīdzekļa īpašnieka civiltiesiskās atbildības obligātās apdrošināšanas līguma noslēgšanas un brauciena uz laiku līdz divām dienām reģistrēšanas tirdzniecības reģistrā, noformējot pavadzīmi. Pavadzīmē, datus par transportlīdzekli iekļauj no tirdzniecības reģistra. Ja attiecīgais transportlīdzeklis no ārvalsts ievests Latvijā ar citu transportu un tiek pārvietots uz tirdzniecības vietu, tam piedaloties ceļu satiksmē, pavadzīmē transportlīdzekļa uzskaites | **Biedrība “Latvijas Transportlīdzekļu apdrošinātāju birojs”**Tiesiskās skaidrības nolūkā, Noteikumu projekta 1.5.apakšpunktu - noteikumu 65.1 punkta pirmo teikumu nepieciešams izteikt šādā redakcijā: “Tirdzniecības numura zīmju izmantošana ceļu satiksmē attiecībā uz tirdzniecībai paredzētiem un tirdzniecībā pieņemtiem transportlīdzekļiem atļauta pēc tam, kad komersants noslēdzis transportlīdzekļa īpašnieka civiltiesiskās atbildības obligātās apdrošināšanas līgumu uz tirdzniecības numura zīmes derīguma termiņu, un reģistrējis konkrēto braucienu uz laiku līdz divām dienām tirdzniecības reģistrā, noformējot pavadzīmi.”Pamatojums šāda grozījuma nepieciešamībai: normu nepieciešams precizēt tiesiskās skaidrības nolūkā, lai nepastāvētu interpretācijas iespējas, t.i., lai būtu saprotams, ka:- komersantam ir pienākums noslēgt OCTA līgumu attiecībā uz tam izsniegtu tirdzniecības numura zīmi, - katram braucienam ar tirdzniecībai paredzētu vai tirdzniecībā pieņemtu transportlīdzekli, kas ir aprīkots ar tirdzniecības numura zīmēm, nav nepieciešams noslēgt jaunu OCTA līgumu. | **Iebildums ņemts vērā.** |  1.9. Papildināt noteikumus ar 65.1 punktu šādā redakcijā:“65.1 Tirdzniecības numura zīmju izmantošana ceļu satiksmē attiecībā uz tirdzniecībai paredzētiem vai tirdzniecībā pieņemtiem transportlīdzekļiem atļauta pēc tam, kad komersants noslēdzis transportlīdzekļa īpašnieka civiltiesiskās atbildības obligātās apdrošināšanas līgumu uz tirdzniecības numura zīmes derīguma termiņu un reģistrējis konkrēto braucienu uz laiku līdz divām dienām tirdzniecības reģistrā, noformējot pavadzīmi. Pavadzīmē, datus par transportlīdzekli iekļauj no tirdzniecības reģistra. Ja attiecīgais transportlīdzeklis no ārvalsts ievests Latvijā ar citu transportu un tiek pārvietots uz tirdzniecības vietu ar tirdzniecības numura zīmēm, pavadzīmē norāda transport­līdzekļa marku, modeli un pārvietošanas maršrutu (transportlīdzekļa saņemšanas un tirdzniecības vietas adresi), kurā var iekļaut tuvāko transportlīdzekļu agregātu numuru salīdzināšanas vietu.”; |
| 2. | 1.1. Izteikt 33. punktu šādā redakcijā: “33. Ar tirdzniecībā pieņemtu transportlīdzekli ceļu satiksmē izmēģinājuma braucienos atļauts piedalīties komersanta pārstāvim vai klientam komersanta pārstāvja klātbūtnē. Šis nosacījums neattiecas uz mopēdiem, motocikliem, tricikliem un kvadricikliem.”. | **Tieslietu ministrija**No projekta 1.1. apakšpunktā ietvertā tirdzniecības noteikumu 33. punkta otrā teikuma nav skaidrs, vai tas nozīmē, ka ar minētajiem transportlīdzekļiem nevar veikt izmēģinājuma braucienus vai arī izmēģinājuma braucienu var veikt klients viens pats. | **Iebildums ņemts vērā.** | 1.1. Izteikt 33. punktu šādā redakcijā: “33. Ar tirdzniecībā pieņemtu transportlīdzekli ceļu satiksmē izmēģinājuma braucienos atļauts piedalīties komersanta pārstāvim vai klientam komersanta pārstāvja klātbūtnē. Komersanta pārstāvja klātbūtne nav obligāta klienta izmēģinājuma braucienos ar mopēdiem, motocikliem, tricikliem vai kvadricikliem.”;  |
| 3. | 1.6. Izteikt 66. punktu šādā redakcijā:“66. Izmantojot ceļu satiksmē transportlīdzekli ar tirdzniecības numura zīmēm, komersanta pārstāvim vai klientam ir klāt:66.1. uzskaites tehniskos datus apliecinošs dokuments vai ārvalstī izsniegts transportlīdzekļa reģistrācijas dokuments, ja transportlīdzeklis nav reģistrēts Latvijā; 66.2. īpašuma tiesības apliecinošs dokuments, ja transportlīdzeklis vēl nav pieņemts tirdzniecībā;66.3 tirdzniecības reģistrā noformētas pavadzīmes izdruka.”;  | Projekta 1.6. apakšpunktā ietvertajā tirdzniecības noteikumu 66. punktā paredzēts, kādiem dokumentiem jābūt komersanta pārstāvim vai klientam, izmantojot ceļu satiksmē transportlīdzekli ar tirdzniecības numura zīmēm. Saskaņā ar projekta 1.1. apakšpunktā ietverto tirdzniecības noteikumu 33. punktu klients izmēģinājuma braucienos var piedalīties tikai kopā ar komersanta pārstāvi un no projekta nav skaidrs, vai ir gadījumi, kuros klients var piedalīties izmēģinājuma braucienā viens pats. Līdz ar to nav skaidrs, kāpēc tiek prasīts, lai klientam būtu projekta 1.6. apakšpunktā ietvertajā tirdzniecības noteikumu 66. punktā paredzētie dokumenti. Ja projekta 1.1. apakšpunktā ietvertais tirdzniecības noteikumu 33. punkts paredz, ka klients viens pats var veikt izmēģinājuma braucienu ar mopēdu, motociklu, triciklu un kvadriciklu, tad lūdzam attiecīgu nosacījumu ietvert projekta 1.6. apakšpunktā ietvertajā tirdzniecības noteikumu 66. punktā, proti, skaidri nosakot gadījumus, kuros klientam ir jābūt prasītajiem dokumentiem, kad viņam ir jāuzņemas atbildība par to, lai tie būtu pie viņa. Ņemot vērā minēto, lūdzam precizēt projekta 1.6. apakšpunktā ietverto tirdzniecības noteikumu 66. punktu un attiecīgi precizēt anotācijas I sadaļas 2. punktā ietverto informāciju. | **Iebildums ņemts vērā.** | 1.6. Izteikt 66. punktu šādā redakcijā:"66. Izmantojot ceļu satiksmē tirdzniecības numura zīmes, komersanta pārstāvim vai klientam, ja izmēģinājuma brauciens tiek veikts ar mopēdu, motociklu, triciklu vai kvadriciklu bez komersanta pārstāvja klātbūtnes, ir klāt:66.1. uzskaites tehniskos datus apliecinošs dokuments, ja transportlīdzeklis nav reģistrēts Latvijā; 66.2. īpašuma tiesības apliecinošs dokuments, ja transportlīdzeklis vēl nav pieņemts tirdzniecībā;66.3 tirdzniecības reģistrā noformētas pavadzīmes izdruka.”; |
| 4. | Skatīt noteikumu projekta anotāciju. | Anotācijas I sadaļas 1. punktā minēts, ka projekta izstrādes pamatojums ir Ceļu satiksmes likuma 4.1 panta trešā un ceturtā daļa. Vēršam uzmanību, ka Ceļu satiksmes likuma 4.1 panta trešā un ceturtā daļa ir pamatojums sākotnējai Ministru kabineta noteikumu izstrādei vai jaunu Ministru kabineta noteikumu izstrādei, savukārt izmaiņu veikšanu pēc būtības tās neparedz. Līdz ar to lūdzam anotācijas I sadaļas 1. punktā nenorādīt, ka projekta izstrādes pamatojums ir Ceļu satiksmes likuma 4.1 panta trešā un ceturtā daļa. Vienlaikus anotācijas I sadaļas 2. punktā ir norādīts, ka projektā ietvertas tiesību normas, kas izriet no grozījumiem Sauszemes transportlīdzekļu īpašnieku civiltiesiskās atbildības apdrošināšanas likumā un grozījumiem Ceļu satiksmes likumā. Līdz ar to minēto likumu grozījumi ir projekta izstrādes pamatojums. Ņemot vērā minēto, lūdzam papildināt anotācijas I sadaļas 1. punktu. | **Iebildums ņemts vērā.** | Skatīt precizēto noteikumu projekta anotāciju. |
| 5. | Skatīt noteikumu projekta anotāciju. | Lūdzam skaidrot anotācijā, kāpēc projektam jāstājas spēkā 2019. gada 1. jūlijā. | **Iebildums ņemts vērā.** | Skatīt precizēto noteikumu projekta anotāciju.  |
| 6. | 1.6. Izteikt 66. punktu šādā redakcijā:“66. Izmantojot ceļu satiksmē transportlīdzekli ar tirdzniecības numura zīmēm, komersanta pārstāvim vai klientam ir klāt:66.1. uzskaites tehniskos datus apliecinošs dokuments vai ārvalstī izsniegts transportlīdzekļa reģistrācijas dokuments, ja transportlīdzeklis nav reģistrēts Latvijā; 66.2. īpašuma tiesības apliecinošs dokuments, ja transportlīdzeklis vēl nav pieņemts tirdzniecībā;66.3 tirdzniecības reģistrā noformētas pavadzīmes izdruka.”; | **Iekšlietu ministrija**Projekta 1.6.apakšpunktā ietvertajā 66.punktā ir noteikti dokumenti, kādiem jābūt klāt komersanta pārstāvim vai klientam, izmantojot ceļu satiksmē transportlīdzekli ar tirdzniecības numura zīmēm. Savukārt projekta sākotnējās ietekmes novērtējuma ziņojuma (anotācijas) (turpmāk – projekta anotācija) I sadaļas 2.punktā minēts: “Noteikumu 66.punkts ir izteikts jaunā redakcijā, nosakot dokumentu klāstu, kuriem ir jābūt komersanta pārstāvim, izmantojot transportlīdzekli ar tirdzniecības numura zīmēm.” Līdz ar to nav saprotams, kāpēc projekta 1.6.apakšpunktā ietvertajā 66.punktā minētais subjektu loks ir plašāks nekā projekta anotācijā minētais. Vienlaikus norādām, ka Ministru kabineta 2007.gada 18.decembra noteikumu Nr.876 “Transportlīdzekļu un to numurēto agregātu tirdzniecības noteikumi” IX nodaļā tiek regulēta tirdzniecības numura zīmju, bet ne transportlīdzekļu ar tirdzniecības numura zīmēm, izmantošanas kārtība. Ņemot vērā minēto, nepieciešams precizēt projekta 1.6.apakšpunktā ietvertā 66.punkta regulējumu, nodrošinot tā atbilstību jau spēkā esošajam tirdzniecības numura zīmju izmantošanas regulējumam, kā arī atbilstību projekta anotācijā norādītajai informācijai. | **Iebildums ņemts vērā.** |  1.10. Izteikt 66. punktu šādā redakcijā:"66. Izmantojot ceļu satiksmē tirdzniecības numura zīmes, komersanta pārstāvim vai klientam, ja izmēģinājuma brauciens tiek veikts ar mopēdu, motociklu, triciklu vai kvadriciklu bez komersanta pārstāvja klātbūtnes, ir klāt:66.1. uzskaites tehniskos datus apliecinošs dokuments, ja transportlīdzeklis nav reģistrēts Latvijā; 66.2. īpašuma tiesības apliecinošs dokuments, ja transportlīdzeklis vēl nav pieņemts tirdzniecībā;66.3 tirdzniecības reģistrā noformētas pavadzīmes izdruka.”; |
| 7. | 1.1. Izteikt 11. punktu šādā redakcijā: “11. Kopā ar iesniegumu komersants iesniedz vai, izmantojot CSDD oficiālo tirdzniecības reģistra elektroniskā pasta adresi, nosūta tirdzniecības vietas plānu, kurā saprotami norādīts, kur atrodas tirdzniecības vieta, kā arī tirdzniecības telpu un teritorijas izvietojums, un tirdzniecības teritorijas kopskata fotoattēlu.”; | **Tieslietu ministrija.**Projekta 1.1. apakšpunktā paredzēts noteikt, ka tirdzniecības vietas plānu un tirdzniecības teritorijas kopskata fotoattēlu kopā ar iesniegumu komersants iesniedz vai, izmantojot Ceļu satiksmes drošības direkcijas oficiālo tirdzniecības reģistra elektroniskā pasta adresi, nosūta Ceļu satiksmes drošības direkcijai. Ministru kabineta 2007. gada 18. decembra noteikumu Nr. 876 "Transportlīdzekļu un to numurēto agregātu tirdzniecības noteikumi" (turpmāk – tirdzniecības noteikumi) 10. punkts paredz, ka, lai reģistrētu tirdzniecības vietu, komersants Ceļu satiksmes drošības direkcijā iesniedz iesniegumu, nenosakot veidu, kādā iesniedzams iesniegums. Projekts paredz noteikt veidu, kādā iesniedzams tirdzniecības vietas plāns un tirdzniecības teritorijas kopskata fotoattēls, lai gan minētie dokumenti iesniedzami vienlaicīgi ar iesniegumu. Ņemot vērā minēto, uzskatām, ka īpašs dokumentu iesniegšanas veids nosakāms pamatdokumentam, proti, iesniegumam, nevis papilddokumentiem, kas pievienojami pamatdokumentam, proti, tirdzniecības vietas plānam  un tirdzniecības teritorijas kopskata fotoattēlam. Līdz ar to lūdzam precizēt projekta 1.1. apakšpunktā ietverto tirdzniecības noteikumu 11. punktu. | **Iebildums ņemts vērā.** | 1.1. Papildināt 11. punktu aiz vārdiem “teritorijas izvietojums” ar vārdiem “un tirdzniecības teritorijas kopskata fotoattēlu”; |
| 8. | 1.2. Papildināt 12.3 apakšpunktu aiz vārdiem "CSDD norāda " ar vārdiem ", tirdzniecības vietas plānu un teritorijas kopskata fotoattēlu ievieto "; | Lūdzam precizēt projekta 1.2. apakšpunktā ietvertā grozījuma formulējumu, ņemot vērā to, ka, iekonsolidējot tajā ietverto tirdzniecības noteikumos, neveidojas loģisks teikums. | **Iebildums ņemts vērā.** | 1.2. Izteikt 12.3 punktu šādā redakcijā:"12.3Pēc tirdzniecības vietas reģistrācijas CSDD tirdzniecības reģistrā un publiski pieejamā tīmekļa vietnē ([www.csdd.lv](http://www.csdd.lv)) norāda ziņas par komersantu, tā ierīkotās tirdzniecības vietas adresi un transportlīdzekļu veidus, ar kādiem paredzēta tirdzniecība attiecīgajā tirdzniecības vietā, ievieto tirdzniecības vietas plānu un tirdzniecības teritorijas kopskata fotoattēlu kā arī, izmantojot tirdzniecības reģistra tiešsaistes formu, nodrošina komersantam iespēju izdrukāt tirdzniecības vietas reģistrācijas apliecību (novietošanai tirdzniecības vietas telpās klientiem redzamā vietā)."; |
| 9. | 1.3. Papildināt noteikumus ar 26.1 punktu šādā redakcijā:"26.1 Ja transportlīdzekļa īpašnieks ir persona, kurai saskaņā ar normatīvajiem aktiem par patērētāju tiesību aizsardzību ir tiesības patērētājam sniegt kreditēšanas pakalpojumu un kura uz noslēgta sadarbības līguma pamata ar CSDD par atzīmju izdarīšanu transportlīdzekļu reģistrā elektroniski var sniegt informāciju par atļauju transportlīdzekļu tirdzniecībai, transportlīdzekli pieņem tirdzniecībai, pārdot vai atdot īpašniekam pēc īpašnieka attiecīgas atzīmes izdarīšanas, neuzrādot īpašnieka pilnvaru." | Lūdzam precizēt projekta 1.3. apakšpunktā ietverto tirdzniecības noteikumu 26.1 punkta redakciju tā, lai būtu skaidrs tajā noteiktais. | **Panākta vienošanās.** | 1.3. Papildināt noteikumus ar 26.1 punktu šādā redakcijā:"26.1 Ja transportlīdzekļa īpašnieks ir persona, kurai saskaņā ar normatīvajiem aktiem par patērētāju tiesību aizsardzību ir tiesības patērētājam sniegt kreditēšanas pakalpojumu un kura uz noslēgta sadarbības līguma pamata ar CSDD par atzīmju izdarīšanu transportlīdzekļu un to vadītāju valsts reģistrā elektroniski var sniegt informāciju par atļauju transportlīdzekļu tirdzniecībai, transportlīdzekli pieņem tirdzniecībai, pārdod vai atdod īpašniekam pēc īpašnieka attiecīgas atzīmes izdarīšanas, neuzrādot īpašnieka pilnvaru."; |
| 10. | 1.11. Papildināt noteikumus ar 75. punktu šādā redakcijā:"75. Komersanti, kuru tirdzniecības vietas reģistrētas līdz 2019.gada 1.oktobrim, tirdzniecības vietas plānu, kurā saprotami norādīts, kur atrodas tirdzniecības vieta, kā arī tirdzniecības telpu un teritorijas izvietojums, un tirdzniecības teritorijas kopskata fotoattēlu, izmantojot tirdzniecības reģistra tiešsaistes formu vai CSDD oficiālo tirdzniecības reģistra elektroniskā pasta adresi, iesniedz līdz 2020. gada 1.maijam." | Tirdzniecības noteikumu 11. punkts paredz, ka kopā ar iesniegumu komersants iesniedz arī tirdzniecības vietas plānu (vai noteiktā kārtībā apliecinātu tā kopiju), kurā saprotami norādīts, kur atrodas tirdzniecības vieta, kā arī tirdzniecības telpu un teritorijas izvietojums. Projekta 1.1. apakšpunktā ietvertais tirdzniecības noteikumu 11. punkts paredz, ka turpmāk kopā ar iesniegumu būs jāiesniedz arī tirdzniecības teritorijas kopskata fotoattēls. Projekta 1.11. apakšpunktā ietvertais tirdzniecības noteikumu 75. punkts nosaka pārejas periodu, bet nav skaidrs, kāpēc komersantiem, kuri reģistrēti līdz 2019. gada 1. oktobrim jāiesniedz arī tirdzniecības vietas plāns, kurā saprotami norādīts, kur atrodas tirdzniecības vieta, kā arī tirdzniecības telpu un teritorijas izvietojums, ja saskaņā ar tirdzniecības noteikumu 11. punktu tas jau bija jāiesniedz. Ņemot vērā minēto, lūdzam precizēt projekta 1.11. apakšpunktā ietverto tirdzniecības noteikumu 75. punktu vai skaidrot projekta anotācijā, kāpēc komersantam tirdzniecības vietas plāns jāiesniedz atkārtoti. | **Iebildums ņemts vērā.** | 1.11. Papildināt noteikumus ar 75. punktu šādā redakcijā:"75. Komersanti, kuru tirdzniecības vietas reģistrētas līdz 2019.gada 1.decembrim, tirdzniecības teritorijas kopskata fotoattēlu, izmantojot tirdzniecības reģistra tiešsaistes formu vai CSDD oficiālo tirdzniecības reģistra elektroniskā pasta adresi, iesniedz līdz 2020. gada 1.jūnijam." |

Atbildīgā amatpersona T.Vectirāns